फिल्म को लेकर हाल ही में यह भी खुलासा हुआ था कि इस फिल्म के एक गाने के लिए अभिनेत्री अक्षरा सिंह ने काफी महंगी फीस ली है। फिल्म का यह प्रोमोशनल गाना खेसारी लाल यादव और अक्षरा सिंह पर फिल्माया गया है। यह भी बात सामने आई थी कि फिल्म में मुख्य अभिनेत्री के तौर पर तो काजल राघवानी नजर आएंगी लेकिन अभिनेता खेसारी लाल यादव फिल्म में चार अभिनेत्रियों के साथ इश्क लड़ाते नजर आएंगे। बहरहाल आपको बता दें कि यह फिल्म दशहरे के मौके पर रिलीज होने वाली हैं। खेसारी लाल यादव के प्रशंसकों को इस फिल्म का बेसब्री से इंतजार है। फिल्म के कुछ गाने यूट्यूब पर काफी पसंद भी किये जा रहे हैं।